最鐘意就係一開始就放定落個湯度 等佢慢慢入晒啲湯底味 而家佢啲鴨血夠滑 對最後索哂啲汁真係超級好味  手打三寶丸 分別有牛丸 墨魚丸 同 蝦丸 真材實料 啲墨魚丸同蝦丸都打到起哂膠 同埋新鮮打既丸食落真係鮮甜好多 推介大家叫依個  美國安格斯優質肥牛 反而依個有啲失望 啱啱上嗰時都未溶哂雪 牛味都唔算好濃 反而覺得食佢地個個鮮牛肉仲好味  曉宇嫩牛肉 無改錯名 真係好嫩滑 如果份量多啲就好啦  功夫萵筍片 上菜個時排到成朵花咁樣 勁靚 每一片都切到1mm咁薄 大約煮十秒左右 等啲筍片啱啱熟就夾上嚟食就岩岩好 勁爽甜